Miután a 2017 januárjában megrendezett Bajnokok Tornáján Wehrlein megsérült egy balesetben, a Ferrari harmadik számú pilótája, Antonio Giovinazzi helyettesítette őt a szezon előtti teszten. Bár Wehrlein az ausztrál nagydíj-ra már látszólag felépült, a szabadedzések után bejeltetették, hogy a német nincs olyan edzettségi állapotban, hogy egy teljes versenytávnak nyugodt szívvel nekivágjon, ezért a versenyhétvége hátralévő részére visszaültették Giovinazzi-t, aki 2011 óta az első olasz versenyző lett a Forma–1-ben. A következő, kínai Grand Prix-n Giovinazzi első teljes versenyhétvégéjét teljesítette, ám a futam harmadik körében a célegyenesen ráhajtott egy vízátfolyásra, és nekisodródott a falnak, aminek következtében kiesett a versenyből. A bahreini nagydíjra Wehrlein már megkezdhette a munkát csapatával.